**Ο Καρλομάγνος και η εποχή του**

**α. Η αυτοκρατορία**

**Ο Καρλομάγνος (768-814)**

▣ Ήταν διάδοχος του Πιπίνου του Βραχύ και μετέτρεψε το Φραγκικό Βασίλειο σε ισχυρό χριστιανικό κράτος.

▣ Ανήμερα Χριστούγεννα του 800 στέφθηκε από τον Πάπα στη Ρώμη **αυτοκράτορας του Ρωμαϊκού κράτους,**προκαλώντας την ισχυρή αντίδραση των Βυζαντινών, που θεωρούσαν τον εαυτό τους μοναδικό κληρονόμο της Ρωμαϊκής Αυτοκρατορίας.

▣ Πρωτεύουσά του ήταν η Αιξ-Λα-Σαπέλ (Aix-La-Chapelle) το Ακυίσγρανον των λογίων της εποχής, το σημερινό Άαχεν, κέντρο διοικητικό και πολιτιστικό της αυτοκρατορίας του.

▣ Για να ελέγχει την τεράστια αυτοκρατορία του οργάνωσε τους πολιτικούς και διοικητικούς θεσμούς του βασιλείου του, αξιοποιώντας τη ρωμαϊκή παράδοση αλλά και τα γερμανικά έθιμα.

▣ Χάρη στην τάξη και οργάνωση η οικονομία αναπτύχθηκε με

- αύξηση της αγροτικής παραγωγής

- αναθέρμανση του εμπορίου.

**Η Συνθήκη του Βερντέν (843)**

▣ Μετά το θάνατο του Καρλομάγνου η ενότητα του Φραγκικού κράτους κλονίζεται. Οι κληρονόμοι του (εγγονοί του) μοιράζουν την αυτοκρατορία σε τρεις λουρίδες που ξεκινούν από το βορρά και κατεβαίνουν προς το νότο. Η διανομή γίνεται με τη **Συνθήκη του Βερντέν**(843)

- Το πρώτο τμήμα περιλαμβάνει τη σημερινή Γερμανία (πρωτεύουσα το Ρέγκενσμπουργκ)

- Το δεύτερο τη σημερινή Γαλλία (πρωτεύουσα το Παρίσι)

- Το τρίτο το σημερινό Βέλγιο, την Ελβετία και την κεντρική Ιταλία, ως τη Ρώμη (πρωτεύουσα το σημερινό Άαχεν).

▣ **Η Συνθήκη του Βερντέν**

- Χώρισε την Ευρώπη γλωσσικά για πρώτη φορά

- Υπήρξε η αρχή της δημιουργίας των εθνικών κρατών στην Ευρώπη.΄

▣ Νέοι **κίνδυνοι** για την Ευρώπη:

**Σαρακηνοί**: επιτίθενται στα παράλια της Μεσογείου

**Μαγυάροι** (Ούγγροι): επιτίθενται σε μεγάλα τμήματα της Δυτικής Ευρώπης.

**Νορμανδοί** ή **Βίκιγκς**: κάνουν αιφνιδιαστικές επιδρομές στην Ευρώπη και εγκαθίστανται σε εδάφη της.

**β. Η Καρολίδεια Αναγέννηση**

▣ Ονομάστηκε έτσι η άνθηση γραμμάτων και τεχνών κατά τη βασιλεία του Καρλομάγνου και των διαδόχων του.

▣ Για την οργάνωση του κράτους ήταν απαραίτητοι γραφείς, αντιγραφείς και δάσκαλοι.

▣ Τις δραστηριότητες αυτές τις ασκούσαν κληρικοί, οπότε ο Καρλομάγνος προχώρησε σε εκκλησιαστικές μεταρρυθμίσεις και προσπάθειες βελτίωσης του μορφωτικού επιπέδου του κλήρου.

▣ Προσκάλεσε πολλούς λογίους και δασκάλους από Ιρλανδία και Αγγλία.

▣ Στην **Ανακτορική Ακαδημία** και στα μοναστήρια γινόταν συστηματική αντιγραφή βιβλίων. Για το λόγο αυτό καθιερώθηκε η ευανάγνωστη **καρολίδεια γραφή.**

▣ Με εντολή του βασιλιά λειτουργούν σχολεία σε κάθε επισκοπή και μοναστήρι.

▣ Στα σχολεία διδάσκονται:

- Γραφή και ανάγνωση

- Γραμματική

- Ρητορική

- Αριθμητική

▣ Μεγάλη ανάπτυξη γνωρίζουν οι τέχνες με βυζαντινή επίδραση:

-Αρχιτεκτονική

-Γλυπτική

-Ζωγραφική

-Μικροτεχνία

-Μικρογραφία χειρογράφων.